I første omgang virkede det til at være alvorligt, da meldingen om et færdselsuheld på Kirkegade i Nørresundby lød ved Nordjyllands Politi. Politi, ambulance og lægebil rykkede derfor ud med udrykning til stedet. Her kunne de konstatere, at der ikke var sket den 21-årige bilist noget, ligesom der heller ikke var de store skrammer på bilen. Det var dog tydeligt for betjentene at se, at kvinden var påvirket af stoffer. Noget, narkometeret bekræftede – den slog ud for både kokain og hash. Kvinden fik taget endnu en blodprøve på politistationen, og den bekræftede narkometerets målinger.

Opsummering:
Ambulance, lægebil og politi blev tilkaldt, da en kvinde kørte ind i et træ i Nørresundby. Kvinden slap dog uden skrammer.